पुलिस नि जे आव गिबि मन्थ्रि नि पार्सनेल एदभाइजार होनना सिनायथि होनाय थगायग्रा या। बङायगांव जिला मानिकपुर पुलिस थाना नि सिङाव अदलागुरि निफ्राय पुलिस आ हमदों। बिनि मुङा जितेन्द्र नाथ, न आ गुवाहाति नि लक्षिमि नगर आव। बोसोरसे सिगाङाव अदलागुरि नि नबिन चन्द्र राय नि फिसाजो जों हाबा जादोंमोन, बेनि उनाव नो बायदिसिना बुंनानै सिगिनानै रां लुथिनायनि अजद। राय आ मानिकपुर थानायाव गसर होनाय बादिब्ला दासिम 7 लाख रां आरो बेलेनो गारि लाबाय बिनिफ्राय बे थगायग्रा या। साख्रि होनायनि मुङाव बो मानिकपुर ओनसोल नि गोबां सुबुंफोरनिफ्राय रां लादों लाख लाख। थगायग्रा नि बेरेखा मानिकपुर थाना याव मोननै गसर दं आरो बे गसर नि सायाव नो पुलिस फोरा हमनानै जेल हाजु आव हरो।